Jiri Nikkinen

**Jiri-Juhani Nikkinen** (s. 10. marraskuuta 1965 Helsinki) on suomalainen muusikko ja lauluntekijä. Hänet tunnetaan erityisesti Cliftersin laulajana, kitaristina, sekä Beatles-musiikin tulkkina. Hän on myös luonut soolouraa ja sanoittanut lauluja muille.. 

## Elämä

Clifters on vuonna 1979 perustettu Vantaan Länsimäestä lähtöisin oleva 60-luku-vaikutteinen rock-yhtye, joka ensimmäistä kertaa sai laajempaa huomiota tullessaan kolmanneksi Rock SM-kilpailussa 1983. Vuotta myöhemmin ilmestyi englanniksi laulettu esikoissingle ”Sitting in my room”. Vaihdettuaan esityskielen suomeen yhtye palkittiin vuonna 1987 vuoden tulokkaana, kun taas kakkosalbumi *Kuningatar* valittiin vuoden kotimaiseksi levyksi vuonna 1988. Suurin menestys saavutettiin kuitenkin *Sexi on in* -coverlevyn myötä vuonna 1989, kun levy myi platinaa hyvin lyhyessä ajassa. Yhtyeen jäätyä tauolle vuonna 1993 Nikkinen oli perustamassa lyhytaikaiseksi osoittautunutta Revolver-yhtyettä, jolta julkaistiin levyt *Revolver* (1994) ja *Materiaa* (1995). Hän teki myös kaksi soololevyä, *Läpinäkyvää* (1998) ja *Sähköä* (2000).

Cliftersin sanoituksista vastasi pääasiassa Jaana Rinne. Nikkinenkin alkoi hiljakseen sanoittaa kappaleita, ja hän onkin omien projektiensa lisäksi saanut monia sanoituksiaan muiden artistien levyille. Näistä tunnetuin lienee Syksyn Sävel -kilpailun vuonna 1998 voittanut ”André”. 

Nikkinen sanoitti suomeksi myös Salatuissa elämissä soineen tunnuskappaleen ”Tunteisiin” vuonna 1999.

Cliftersin 2004 julkaistun *Nyt!*-comeback-albumin kappaleet ovat etupäässä Nikkisen sanoittamia ja säveltämiä, kuten myös 2006 ilmestyneen *Bang Bang* -albumin.

Nikkinen on ollut mukana monissa Beatles-aiheisissa projekteissa.

Vuonna 2001 Nikkinen toimi kapellimestarina TV2:den "Laulava sydän"-musiikkiohjelman jaksoissa, joissa esitettiin Beatles-kappaleiden suomennoksia eri artistivierailla. 

2000-luvulla Nikkinen on tehnyt keikkoja omien kokoonpanojensa kanssa esittäen etupäässä Beatles-musiikkia, josta hänet tunnetaan kansainväliselläkin tasolla. Yhtyeineen hän on ollut useaan otteeseen Liverpoolin "Beatle Weekillä" edustamassa Suomea, josta on poikinut keikkoja myös Ranskaan sekä Ruotsiin.  

Vuonna 2017 Nikkiseltä ilmestyi pitkän tauon jälkeen uusi soolosingle ”Luullut oon, että asioilla on tapana järjestyä”, sekä ”Heitä pois huolesi”, jonka perään pian sooloalbumi *Viides ilmansuunta* . 2023 Nikkinen julkaisi albumin "Mä oon", jonka työryhmään kuuluivat tuottaja Jyri Riikonen, sekä muusikko Pekka Gröhn. Levy sai *Soundi*-lehden arviossa täydet viisi tähteä ja sitä luonnehdittiin mestariteokseksi. Vuotta myöhemmin 2024 ilmestyi Nikkisen viides sooloalbumi *Pienten koirien kaupunginosa*, jossa oli mukana myös sama työryhmä kuin edeltävälläkin albumilla.

Vuodesta 2010 asti Nikkinen on keikkaillut aktiivisesti yhtyeensä Jiri Nikkinen The Beatles Tribute Band kanssa niin kotimaassa kuin ulkomaillakin. Yhtyeen muita jäseniä ovat Jiri Bertula (basso/laulu), Teemu Aitoaho (kitara/laulu) ja Jarkko Rantanen (rummut/laulu). JNTBTB on esittänyt kaikki viralliset The Beatles -albumit  konserttisalikiertueellaan, oikeassa kappalejärjestyksessä, oikein sovituksin sekä sävellajein, kuten levylläkin.   

Nikkisellä on kolme lasta, 2000-vuosikymmenellä syntyneet pojat Jirka, Miska ja Saska.

Vuonna 2025 Nikkiseltä ilmestyi omaelämäkerta *Hyvä bore - Clifters, Beatles ja elämäni musan parissa.*

## Diskografia

### Clifters
* Kuningas (One Inch Rock, 1987)
* Kuningatar (One Inch Rock, 1988) Poptorin uudelleenjulkaisuna 2004
* Sexi on in (One Inch Rock, 1989)
* Humala on jumala (One Inch Rock, 1990)
* Sormus (One Inch Rock, 1991)
* Pirun kaunis nainen (One Inch Rock, 1992)
*Pop (One Inch Rock 1997) Sis.ennenjulkaisettoman Aurinkokuningas-albumin vuodelta 1990 sekä kokoelman Clifterssin omaa tuotantoa.
* Clifters on in (Warner Music Finland, 2002)
* Nyt! (Melplay, 2004)
* Bang Bang (Melplay, 2007)

### Revolver
* Aurinko nousee (Audiovox Records Oy) 1993
* Aurinko nousee/Texas (Audiovox Records Oy) 1993
* Revolver (Audioxox Records Oy) 1994
* Lentohiekkaa/Marleena (single, Audioxox Records Oy) 1994
* Tää on se ilta / Beibi hei (single, Audiovox Records Oy) 1994
* Kesähelteinen/Yksinäiset sudet (single, Audiovox Records Oy) 1995
*Materiaa/Materiaa-ruuvimix/Materiaa-mito mix) 1996
* Materiaa (Audiovox Records Oy) 1995

### Soolotuotanto
* Meistä jokainen (single, Warner Music Finland) 1998
* Läpinäkyvää (single, Warner Music Finland) 1998
* Läpinäkyvää (Warner Music Finland) 1998
* Kuin kuningas (single, Warner Music Finland), 1998
* Sähköä (Warner Music Finland) 2000
* Talven jalkoihin (single, Warner Music Finland) 2000
* Hei et saa (single, Warner Music Finland) 2000
* Paikkasi minussa (single, Warner Music Finland) 2000
* Luullut oon, että asioilla on tapana järjestyä (single, Suomen Musiikki) 2015
* Heitä pois huolesi (single, Suomen Musiikki) 2015
* Viides ilmansuunta (Suomen Musiikki) 2017
*Mä oon (Texicalli Records) 2022
*Pienten koirien kaupunginosa (Texicalli Records) 2024

## Lähteet